घरेलू कौआ
घरेलू कौआ (House crow), जिसे भारतीय कौआ (Indian crow) और भूरागला कौआ (Greynecked Crow) भी कहा जाता है और जिसका वैज्ञानिक नाम कोर्वस स्प्लेंडेंस (Corvus splendens) है, कौआ वंश की एक जीववैज्ञानिक जाति है जो भारतीय उपमहाद्वीप और उसके पड़ोसी क्षेत्रों में पाई जाती है। समय के साथ मानवों ने इसे विश्व के अन्य भागों में भी फैला दिया है।घरेलू कौए बाकी कौए प्रजातियों के मुकाबले आकार में पतले होते है। उनके गर्दन और निचले शरीर के हिस्से धूमिल काले रंग के होते है, बाकी पंख,गले का भाग और पैर गहरे काले होते है वही जंगली कौए सम्पूर्ण काले होते है और आकार में बड़े भी।